СПРАВКА ЗА ПРИНОСИТЕ ОТ ЦЯЛОСТНАТА НАУЧНО-ИЗСЛЕДОВАТЕЛСКА ДЕЙНОСТ

На доц. д-р инж. Венера Цолова Цолова
от Научен отдел „Химия на почвата“
при ИПАЗР „Н. Пушкаров“, София,
във връзка с участие в конкурс за професор по научна специалност „Почвознание“



I. СПРАВКА ЗА ПРИНОСИТЕ ОТ РАЗРАБОТВАНЕ НА ДИСЕРТАЦИОНEН ТРУД: „ПРОУЧВАНЕ И ВЪЗМОЖНОСТИ ЗА РЕКУЛТИВАЦИЯ НА СУЛФИДСЪДЪРЖАЩИ МАТЕРИАЛИ, ПОЛУЧЕНИ ПРИ ОТКРИТ ВЪГЛЕДОБИВ” ЗА ПОЛУЧАВАНЕ НА ОБРАЗОВАТЕЛНАТА И НАУЧНА СТЕПЕН „ДОКТОР”.
1. Установени са състава и свойствата на миоценските сулфидсъдържащи материали и на формираните от тях рекултивирани земи.
2. Установени са скоростта и посоката на изветрителните и почвообразу-вателните процеси при рекултивираните земи, изградени от миоценските сулфидсъдържащи материали.
3. Разработени са методични указания за биологичното усвояване на рекултивираните земи от района на мина “Чукурово”.
4. Разработена е система от показатели за оценка на пригодността на миоценските геологични материали за рекултивация.


II. СПРАВКА ЗА ПРИНОСИТЕ ПРИ ПРИСЪЖДАНЕ НА АКАДЕМИЧНАТА ДЛЪЖНОСТ „ДОЦЕНТ“
1. Установен е актуалния статус на рекултивирани земи, изградени в различни въглищни и рудни райони на страната (11, 14, 15, 23, 24, 28, 32, 36) и степента на тяхното отрицателно влияние върху околната среда (14, 15). Паралелно с изследването на минералния състав, физичните, химичните и сорбционните свойства на рекултивирани земи е проучено влиянието на три фактора, които определят еволюцията на земите и влияят пряко върху свойствата, условията и методите за биологичната им ремедиация: състава и свойствата на геологичните материали, чрез които са изградени рекултивираните земи, начина на земеползване и метода на рекултивация (11, 14, 28, 35, 36). 
2. Разработени са мероприятия и методични указания за възстановяване на земите, нарушени от минната промишленост и за предпазване на околната среда (15, 19, 29, 33).
Установена е биопродуктивността на изкуствено създадени рекултивационни субстрати, които могат да използват за формиране на повърхностните слоеве на земите, в случаите на без хумусна рекултивация.
3. Извършена е агроекологична оценка на утайки от ПСОВ на промишлени свинеферми, пепелина, получавана при изгарянето на въглища в ТЕЦ „Марица-изток” и индустриален гипс, произвеждан при пречистването на серните газове и са определени нормите за тяхното използване в земеделието (17, 18, 19, 20, 21, 22, 25, 26). Допълнени и потвърдени са резултатите, определящи агроекологичната оценка на утайките и пепелината като мелиоранти на нарушени и слабопродуктивни земи.
4. Изследвани са съвременните еволюционни процеси в рекултивираните земи и е проследена динамиката на изменение на различни генетични и диагностични характеристики (16, 27, 30, 31, 34, 35).
5. Разработена е модификация на метода на Тюрин за определяне на органичния въглерод, която позволява да се определи съдържанието му в рекултивираните земи, обогатени с въглищни примеси (13). Процедурата позволява по-точно да се определи съдържанието на органичния въглерод свързан в хумусните вещества, тъй като се избягва завишаване на стойностите.


III. СПРАВКА ЗА ПРИНОСИТЕ ПРИ ПРИСЪЖДАНЕ НА АКАДЕМИЧНАТА ДЛЪЖНОСТ „ПРОФЕСОР“
1. Установени са геохимичните, физико-химичните, педогенните и екологични характеристики на почви, повлияни от различни индустриални дейности в България. Изследваните почви се различават по начин на трайно ползване и позволяват да се разграничат тенденциите на изменение на основните почвени характеристики в целинни и обработваеми условия (1, 3, 4, 6, 7, 16, 28,29, 30, 33, 36,38, 45, 46, 48).
1.1. Установени са настоящите концентрации на елементите и са картографирани зоните на почвена токсичност. Установени са регионалните фонови концентрации на елементите, които също са използвани за оценка на педоекологичното състояние в изследваните ареали (1, 3, 4, 6, 7, 16, 28,29, 30, 33, 36, 45, 46, 48).
1.2. Получени са първите данни за съдържанието на ванадий в българските почви и факторите, които контролират неговото разпространение (1, 6).
1.3. Получени са първите данни за съдържанието на пирогенен въглерод, акумулиран с аерозолните емисии от ТЕЦ в почвите и неговото влияние върху почвените свойства (45, 46). Получени са първите данни и за съдържанието на пирогенен въглерод, естествено акумулиран в почвообразуващите седименти с различна геоложка възраст (45).
1.4. Оценена е уязвимостта на някои почвени типове към киселинна деградация (33).
1.5. Оценени са агроекологичните условия и е определен потенциала на почвите в Русенска област заотглеждане на основни земеделски култури (38).

2. Установени са съдържанието, запасите и формите на органичния въглерод в техногенни почви и геологични материали от различни въгледобивни райони и е оценено диагностичното им значение (9,12,13,14,15, 20, 31, 32, 45, 46).

3. [bookmark: _GoBack]Установени са съдържанието и транслокацията на радиоактивните изотопи на уран в техногенни почви (насипища), обекти (хвостохранилища) и фитоценози (17, 40, 43, 48).

4. Установен е агрономичния потенциал на техногенни почви с различен рекултивационен профил за селскостопанско и пасищно използване в условия без напояване (18, 23, 25, 26, 27, 47). Приложени са математически подходи и са разработени регресионни уравнения за бонитетна оценка на техногенни почви. Предложен е нов параметър – коефициент на хумусна диференциация, който по-добре отразява характеристиките на техногенните почви от сега съществуващия в методиката коефициент на текстурна диференциация (25, 26, 27).

5. Допълнени са данните за геохимичния състав и екологични функции на техногенни почви и обекти (5, 10, 29, 39, 44), и субстрати за рекултивация (20). Оценена е подвижността и биомиграцията на микроелементи в техногенните фитосистеми (22, 42, 44). Установени са факторите, които влияят върху поведението и мобилността на най-разпространените токсични елементи в техногенни почви (5, 44).Установено е микробиологичното разнообразие и ролята му за протичащите биогенни процеси. Определени са закономерностите в разпространението, акумулацията и химичната трансформация на биогенните елементи азот и сяра в техногенните почви (15, 19).

6. Проследен е педогенезиса на различни техногенни почви и е предложена класификация съгласно международната класификационна схема WRBSR (2, 11, 24, 44).

7. Обобщени са съществуващите технологии и са предложени нови методи за рекултивацияна техногенни почви (2,8,10,17, 19, 21, 35, 40, 43,48).
7.1. Изпитани са нови методи за рекултивация на техногенни обекти, замърсени с радионуклиди(40, 43, 48).
7.2. Изпитани са алтернативни подходи за мелиорация на засолени и кисели почви (34, 37, 41).

